Longar
<s>Longar, vladao od 231.– 206. god. pne. bio je ilirski kralj iz plemena Dardanaca.</s><s>Svi njegovi predhodnici na kraljevskom tronu, počev od prvog kralja Bardilisa, u grčkim izvorima nazivani su ilirski kraljevi.</s><s>Longar je prvi koji je izričito nazvan dardanski kralj.</s>

<s>Vojne aktivnosti 
Poslije keltskog pohoda na Delfe, za Dardance se nije čulo četiri decenije, i vjerovatno su se oporavljali od galske invazije.</s><s>Za to vrijeme uspjeli su konsolidovati svoje granice prema sjeveru proširivši se u dolinu Morave i Nišave na račun Tribala.</s><s>Međusobni odnosi balkanskih plemena, bez ućešča Grčke i Makedonije nisu interesovali tadašnje pisce, pa ovi događaji nisu nigdje zabilježeni.</s>

<s>Južno, između Dardanije i Makedonije nalazili su se Peonci.</s><s>U drugoj polovini trećeg stoljeća pne. nastavljaju se ilirsko-makedonski ratovi nastali iz želje makedonskih kraljeva za teritorijalnom ekspanzijom na račun Dardanaca, posebno protiv Peonaca.</s><s>Peonci su bili izloženi stalnim makedonskim napadima, pa su ulazili u razne anti-makedonske koalicije, nastojeći zadržati nezavisnost.</s>

<s>Tokom 231. god. pne.</s><s>Dardanci predvođeni Longarom upadaju u Peoniju i razvaljuju njihov glavni grad Bilazoru.</s><s>U važnoj bitki iz 229. god. pne.</s><s>Dardanci pobjeđuju Makedonce predvođene kraljem Demetrijem II Makedoncem u njihovom nastojanju da se prošire prema sjeveru.</s><s>Demetrije je vjerovatno poginuo u jednoj borbi, pa je umjesto maloljetnog Filipa V, namjesništvo preuzeo Antigon Doson.</s><s>Za kratko vrijeme Antigon je pobijedio Dardance predvođene Longarom, preoteo dio Peonije, i sagradio grad Antigoneju, na glavnom putu za širenje prema sjeveru.</s><s>Grad je naselio Etolskim Grcima.</s>

<s>U to vrijeme Dardanija je za susjeda imala Ardijejsku kraljevinu, koja je u to vrijeme stupila na historijsku scenu.</s><s>Njen kralj Agron stupio je u savez sa makedonskim kraljem Demetrijem II.</s><s>Dok je Demetrije ratovao sa Dardancima, Ardijejci su ratovali i pustošili zapadnogrčke obale.</s><s>Jačanje ilirske države pod Agronom i Teutom nije išlo u prilog Dardancima.</s><s>Bili su spremni da podrže pogranična plemena, kojima je Agron nametnuo svoju vlast, u njihovoj borbi za nezavisnost.</s><s>Tokom 230. god. pne Teuta je poslala velike snage u invaziju na Epir i oslabila svoje sjeverne granice.</s><s>Longar je snažno uticao na pogranična plemena, vjerovatno i vojno, i ona su se pridružila Dardaniji.</s><s>Teuta je prekinula kampanju u Epiru, a Skerdileda se vratio i potisnuo Longara u Dardaniju.</s>

<s>Literatura</s>

<s>Reference</s>

<s>Ilirski vladari</s>

